O‘zbekistonda haydovchilar tomonidan sodir etiladigan yo‘ldagi bezorilik holatlari uchun ma’muriy javobgarlik joriy etiladi

“O‘zbekiston Respublikasi jamoat xavfsizligi konsepsiyasini tasdiqlash va uni amalga oshirish chora-tadbirlari to‘g‘risida”gi prezident farmoni imzolangani haqida xabar berilgan edi. Farmon bilan 2022—2025-yillarda O‘zbekistonda jamoat xavfsizligini ta’minlash tizimini rivojlantirish strategiyasi tasdiqlangan.
Unga ko‘ra, farmon bilan ilg‘or xorijiy tajribaga tayangan holda yo‘l harakatini tashkil etishda vakolatli davlat organlari va jamoat tuzilmalarining faoliyatini va o‘zaro hamkorligini “Ravon yo‘l” tamoyili asosida tashkil etish, muvofiqlashtirish hamda ularning vakolatlari doirasini aniq belgilashni nazarda tutgan holda, ushbu sohadagi munosabatlarni to‘g‘ridan to‘g‘ri qonun normalari bilan tartibga solish, “Yo‘l – piyoda uchun” tamoyilini keng joriy etish belgilangan.
Shuningdek, hujjatga muvofiq transport vositalari haydovchilari tomonidan sodir etiladigan yo‘ldagi bezorilik holatlari bilan ifodalanadigan xatti-harakatlar uchun ma’muriy javobgarlikni joriy etish belgilab qo‘yildi. Bundan tashqari, quyidagilar ham farmonda o‘z aksini topgan:
Avvalroq O‘zbekistondagi mahallalar kriminogen vaziyat bo‘yicha “yashil”, “sariq” va “qizil” toifalarga ajratilishi to‘g‘risida xabar berilgandi.